Nàm-fî Hò-làn-ngî (Afrikaans) he Nàm-fî kin-nui ke pha̍k-ngìn chúng-chhu̍k Afrikaner-ngìn ke chú-yeu ngî-ngièn. Sṳ́-yung Nàm-fî Hò-làn-ngî ke Êu-chû yì-mìn chhai ko-hi pûn chhṳ̂n-cho ""Boer"" (Hò-làn-ngî chûng nùng-mìn ke yi-sṳ). Nàm-fî Hò-làn-ngî he sṳ́-yung yî Nàm-fî khi̍p Na̍p-mí-pí-â ke yit-chúng ngî-ngièn, chhai ngî-ngièn fûn-lui song he su̍k-yî Yîn-Êu Ngî-ne ke Ngit-ngì-màn Ngî-chhu̍k. Nàm-fî Hò-làn-ngî muk-chhièn he Nàm-fî hièn-fap só kûi-thin chṳ̂ sṳ̍p-yit chúng kôn-fông ngî-ngièn chûng ke yit-chûng, thùng-sṳ̀ ya-he Na̍p-mí-pí-â hièn-fap só sṳ̀n-ngin ke yit-chûng koet-kâ ngî-ngièn.

Kui-lìm-sṳ (桂林市) he Chûng-fà Ngìn-mìn Khiung-fò-koet Kóng-sî-sén hâ-hot ke yit-ke Thi-kip-sṳ, mien-chit yû 27,809 phìn-fông kûng-lî , sòng-chhu ngìn-khiéu 1,340,000-ngìn (2008-ngièn su-kí ).

O-pô-lòi (Pô-làn-ngî: Opole; Tet-ngî: Oppeln) he vi-yî Pô-làn sî-nàm-phu O-tet-hò pán ke yit-chho sàng-sṳ, ya-he O-pô-lòi-sén ke Sú-fú. 10 Sṳ-ki chṳ̂-heu, Sṳ̂-là-fû-ngìn lòi-to liá-piên, sàng-sṳ he Sṳ̂-là-fû-ngìn ke chûng-sîm tû-sṳ. Ngi-chan chhièn vì Tet-koet liâng-thú. Sṳ-nui yû 2.46% ke ngìn-khiéu he Tet-koet-ngìn. Chhai chûng Sṳ-ki chó-khì O-pô-lòi chên he Sông Sî-lî-sî-â ke chú-yeu tû-sṳ. Chên he O-pô-lòi Kûng-koet ke sú-tû. Chṳ̂-heu chên siên-heu pûn O-thi-li lâu Phú-lû-sṳ thúng-chhṳ. Ngi-chan chṳ̂-heu su̍k-yî Pô-làn. Sṳ-nui yû tô-ke thiet-lu chhâ chhàm, yû thûng vông Khà-thok-vì-tsṳ lâu Fà-sâ tén sàng-sṳ ke lie̍t-chhâ. He chhùng-yeu ke kûng-ngia̍p tû-sṳ.

Yit-yòng-sṳ (益陽市) he Fù-nàm-sén Thi-kip-sṳ, su̍k-yî Thung-thìn-fù-khî, pet-vúi 27°58′38″ chṳ 29°31′42″, tûng kîn 110°43′02″ chṳ 112°55′48″, tûng-sî chui-chhòng khî-lì 217 kûng-lî, nàm-pet chui-khôn khî-lì 173 kûng-lî, chhiòn-sṳ chúng mien-chit 12144 phìn-fông kûng-lî.

Sṳ̍t-chi sông Fî-yàng-li Chû-chṳt ke yun-chok lâu khî-ngia̍p yit-ngióng he sî-yeu sán-sâng li-yit, than khî-phe̍t chhai yî Fî-yàng-li Chû-chṳt he vì chû-chṳt chhong-thô ke fu̍k-vu tui-siong lâu fu̍k-vu nui-yùng yì sán-sâng li-yit, liá yit-tiám thûng-sòng pûn sṳ-vì liá lui chû-chṳt ke chú-yeu thi̍t-sin. Yèn-yì, mêu-sia chôn-kâ ngin-vì chiông Fî-yàng-li Chû-chṳt lâu khî-ngia̍p khî fûn-khôi lòi ke chui chú-yeu chhâ-yi he: Fî-yàng-li Chû-chṳt su-to fap-li̍t fe̍t Tho-tet yok-suk, put-nèn chiông yîn yì fûn-phi pûn yúng-yû chá fe̍t kú tûng, yîn yì khí-yû thu̍k-li̍p, kûng-khiung, mìn-kiên tén thi̍t-sin.

Fut-lò-tshṳ-ngá-fû (Pô-làn-ngî: Wrocław; Tet-ngî: Breslau), he Pô-làn sàng-sṳ, vi-yî Pô-làn sî-nàm-phu ke O-tet-hò pán, chhṳ 1999-ngièn hí he Hâ Sî-lî-sî-â-sén ke Sén-fi. Kâi sṳ ngìn-khiéu yok vì 632,996 ngìn (2010-ngièn), lie̍t Pô-làn thi-si thai sàng (chhṳ yî Fà-sâ, Lò-tsṳ lâu Khiet-là-khô-fû), thùng-sṳ̀ ya-he Pô-làn kiùn-chhṳ yî Fà-sâ ke thi-ngi thai kîm-yùng chûng-sîm, chhai kîn-chi, vùn-fa, kâu-thûng tén chû-tô fông-mien tû-chhai Pô-làn khí-yû siông-tông chhùng-yeu ke thi-vi.

Pan-sân-é (半山仔), sṳ-mien yi-sṳ̂ he „pan-chak â-sân-é“, he Thòi-vân-ngìn tui Ngi̍t-pún thúng-tshṳ sṳ̀-thoi hi Chûng-koet sên-fa̍t, chhai Chûng-fà Mìn-koet chiap-sû Thòi-vân yî-heu chón Thòi-vân ke Thòi-vân-ngìn ke chhṳ̂n-fû.